

REPUBLIKA SLOVENIJA

**MINISTRSTVO ZA OKOLJE IN PROSTOR**

INŠPEKTORAT RS ZA OKOLJE IN PROSTOR

OBMOČNA ENOTA NOVO MESTO

Defranceschijeva ulica 1, 8000 Novo mesto T: 07 394 21 60

 F: 01 420 44 83

 E: irsop.oe-nm@gov.si

 www://iop.gov.si

**Številka: 06182-3662/2021**

**Datum: 11.1.2022**

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI**

**Zavezanec:** KRKA d. d., Šmarješka cesta 6, 8000 Novo mesto

 za Kompleks KRKA KRŠKO- SINTEZA 1,Tovarniška ulica 20, 8270 Krško.

**Naprava:** Naprava, ki v proizvodnji osnovnih farmacevtskih izdelkov uporablja kemične

postopke

**Lokacija:** Kompleks KRKA KRŠKO- SINTEZA 1,Tovarniška ulica 20, 8270 Krško

**Datum pregleda:** 30.11.2021

**Okoljevarstveno dovoljenje (OVD) številka:**

35407-42/2010-53 z dne 27.9.2011,

- spremenjeno z odločbo številka: 35406-38/2012-6 z dne 13. 3. 2014,

- spremenjeno z odločbo številka: 35406-27/2016-5 z dne 14. 9. 2016

- spremenjeno z odločbo številka: 35406-14/2020-11 z dne 24. 5. 2021

**Usklajenost z OVD: DA**

**Zaključki / naslednje aktivnosti:**

Pri izrednem inšpekcijskem pregledu je bilo ugotovljeno, da zavezanec zagotavlja izvajanje predpisanega obratovalnega monitoringa v zvezi z emisijami snovi v zrak. Meritve ne izkazujejo preseganj mejnih vrednosti.

Zavezanec zagotavlja predpisano ravnanje z odpadki in poročanje o odpadkih, ki nastajajo pri obratovanju naprave. Zavezanec izvaja meritve hrupa v naravnem in življenjskem okolju in ima izdelane meritve elektromagnetnega sevanja. Meritve ne izkazujejo preseganj mejnih vrednosti.

Glede odpadnih vod, ki nastajajo pri proizvodnem procesu, je bila zaradi preseganja mejnih vrednosti v določenih parametrih zavezancu s strani IRSOP izdana odločba za izgradnjo biološke čistilne naprave. Rok še ni potekel.

Zavezanec ima za rabo vode v tehnološke namene pridobljeno vodno dovoljenje.

Zavezanec ima izvedene preglede vodotesnosti lovilnih jam, bazenov in platojev.

Za skladiščenje nevarnih snovi (rezervoarjev) ima zavezanec izdelano poročilo o pregledu s

strani pooblaščenega izvajalca in pri pregledu ni bilo ugotovljenih nepravilnosti.

Zavezanec upošteva zahteve v zvezi s svetlobnim onesnaževanjem.

Naslednji inšpekcijski pregled bo opravljen glede na letni plan dela.